钦定古今图书集成/明伦汇编/氏族典/第025卷 > 冯惟敏
## 钦定古今图书集成/明伦汇编/氏族典/第025卷 > 冯惟敏

按《益都县志》：“惟敏，字汝行，号海浮。聪颖过人，诗文雅
丽。尢善为乐府，以俊语度新声，传之远迩，闻者解颐。
王元美称其北调独为杰出，拍凑务头，无不曲尽，而
才气亦足发之。中嘉靖戊子乡试，为涞水令，以不俯
仰改教，久之，自免归。所著有《山堂词稿》，《击节馀音》行
于世。”

===冯惟讷===按《益都县志》：“惟讷，字汝言，号少洲，副宪裕子。六岁就
外傅，诵书如成人。举嘉靖戊戌进士，知宜兴县。以事
上官不阿，调魏县，迁知蒲州，累迁陕西按察佥事，备
兵陇右。迁浙江督学副使，山西参政，按察使，陕西右
布政，清屯田万馀顷。事闻，钦赏金币，迁江西左布政
使。入觐事竣，请老，以光禄寺卿致仕。所著有《风雅广
逸》”、《楚词旁注》《选诗约注》《文献通考纂要》《杜律删注》《冯
光禄诗集》若干卷。